google/wiki40b huggingface dataset:
Χριστουγεννιάτικος Εφιάλτης

Υπόθεση

Όταν ο βασιλιάς της πόλης του Halloween Jack Skellington, βαρέθηκε την εργασία της προετοιμασίας την ομώνυμης ετήσιας γιορτής ανακαλύπτει τη Χριστουγεννιάτικη πόλη και παρακινείται για αλλαγή να αναλάβει τον έλεγχο των Χριστουγέννων. Δυστυχώς, τα μακάβρια του πλάνα αποτυγχάνουν να μπουν στο εορταστικό κλίμα. Την ίδια ώρα, μια όμορφη υπηρέτρια που φροντίζει τον κατασκευαστή της Dr. Finkelstein προσπαθεί να αποδράσει από τα δεσμά της. Ανησυχεί για τον Jack και προβλέπει ότι τα σχέδιά του θα καταστραφούν.

Κριτικές

Η ταινία εξέλαβε υπερβολικά θετικές αξιολογήσεις από τις κριτικές. Με βάση 72 κριτικές στην ιστοσελίδα Rotten Tomatoes, το 96% των χρηστών απήλαυσαν τον Χριστουγεννιάτικο Εφιάλτη αναφερόμενοι σε αυτόν ως ένα υπερβολικά πρωτότυπο και οπτικά και με βάση το περιεχόμενο έργο. Επιπρόσθετα, ο Αμερικανός κριτικός ταινιών και δημοσιογράφος Rogert Ebert αξιολόγησε ιδιαίτερα θετικά την ταινία. ο Ebert υποστήριξε ότι τα οπτικά εφέ της ήταν τόσο επαναστατικά όσο και στο Star Wars.
Γλαύκος ο Αθηναίος

Ο Γλαύκος ο Αθηναίος αναφέρεται ως ένας αυτόχθων κάτοικος των Αθηνών, που έδωσε το όνομά του στον λόφο Γλαυκώπιον. Αυτός ο λόφος αργότερα ταυτίσθηκε με τον λόφο της Ακροπόλεως των Αθηνών.
Ολόκληρη η ύπαρξη του υποθετικού αυτού προσώπου αποτελεί μία εναλλακτική ετυμολόγηση της προσωνυμίας «Γλαυκώπις Αθηνά», όταν η θεά Αθηνά άρχισε να λατρεύεται πάνω στην Ακρόπολη. Η ετυμολόγηση που επικρατεί είναι από το πουλί γλαυξ (κουκουβάγια), το ιερό πτηνό της θεάς. «Γλαυκώπις» είναι αυτή που έχει μάτια σαν της κουκουβάγιας.
Εγιαλέτι των Ιωαννίνων

Ιστορία

Την περίοδο 1788–1822 ο Αλή Πασάς, ο σαντζάκμπεης των Τρικάλων, κατέλαβε τον έλεγχο των Ιωαννίνων και αφού συγκέντρωσε τους περισσότερους ντόπιους κλέφτες υπό τη διοίκησή του, επωφελήθηκε από την αδυναμία της οθωμανικής κυβέρνησης να αποκτήσει τον έλεγχο του Ιωαννίνων και των περισσότερων περιοχών της Αλβανίας και της ηπειρωτικής Ελλάδας, μετατρέποντάς το στο ημιαυτόνομο πασαλίκι των Ιωαννίνων. Έπειτα από το θάνατό του το 1822, η Οθωμανική Αυτοκρατορία επανέφερε το εγιαλέτι των Ιωαννίνων που συνέχισε να υφίσταται μέχρι την ίδρυση του βιλαετίου των Ιωαννίνων το 1867.
Υπογεννητικότητα

Υπογεννητικότητα είναι ο μειωμένος αριθμός γεννήσεων σε μία χώρα , ιδιαίτερα όταν αυτός ο αριθμός είναι μικρότερος ή όχι σημαντικά μεγαλύτερος από τον αντίστοιχο αριθμό των θανάτων. Έτσι, μια χώρα στερείται σημαντικό δυναμικό για μακροπρόθεσμη χρήση και ο πολιτισμός της αδυνατεί να μεταφερθεί από γενιά σε γενιά. Όμως το γεγονός ότι είναι αρκετά μακροπρόθεσμα τα αίτια αλλά και οι επιπτώσεις τηs υπογεννητικότητας, τείνεται να αγνοείται από την πολιτική σκηνή μιας χώρας.
Συλλογισμός

Ιστορία της έννοιας

Ο Αριστοτέλης ορίζει το συλλογισμό ως, «...λόγο στον οποίο αφού ορισμένα πράγματα έχουν υποτεθεί, κάτι διαφορετικό από αυτά που είχαν υποτεθεί προκύπτει αναγκαστικά επειδή αυτά τα πράγματα είναι έτσι.» Παρά αυτόν τον πολύ γενικό ορισμό, στο έργο του Αναλυτικά πρότερα, περιορίζεται σε κατηγορικούς συλλογισμούς που αποτελούνται από τρεις κατηγορικές προτάσεις. Αυτές περιλαμβάνουν κατηγορικούς τροπικούς συλλογισμούς.
Η μελέτη των συλλογισμών, η συλλογιστική αποτελεί ιδιαίτερο κλάδο της Λογικής, τον αρχαιότερο, ο οποίος με τη μελέτη λογικών δομών προτάσεων και συλλογισμών, είτε αυτούσια, είτε σε συνάρτηση με άλλες δοθείσες προηγουμένως προτάσεις - υποθέσεις, επιτρέπει την παραγωγή σαφούς συμπεράσματος.
Η Συλλογιστική αποτελεί δημιούργημα του αρχαίου Έλληνα φιλοσόφου Αριστοτέλη που διατυπώνεται στο έργο του «Όργανον» η οποία και έχει τύχει ιδιαίτερης εξαντλητικής μελέτης και σχολιασμού από τους μεταγενέστερους φιλοσόφους και ειδικότερα τους λεγόμενους Σχολαστικούς του Μεσαίωνα.
Από το Μεσαίωνα και εξής, οι όροι κατηγορικός συλλογισμός και συλλογισμός χρησιμοποιούνταν συνήθως αδιακρίτως. Ο συλλογισμός βρισκόταν στον πυρήνα της παραδοσιακής παραγωγικής λογικής, στην οποία τα γεγονότα καθορίζονται από το συνδυασμό υπαρχουσών προτάσεων, σε αντίθεση με την επαγωγική λογική στην οποία τα γεγονότα καθορίζονται από επαλαμβανόμενες παρατηρήσεις.

Στη σύγχρονη εποχή

Σε ακαδημαϊκό πλαίσιο, ο συλλογισμός ξεπεράστηκε από την πρώτου βαθμού κατηγορηματική λογική ως συνέπεια του έργου του Γκότλομπ Φρέγκε, συγκεκριμένα του Begriffsschrift (Εννοιογραφία) (1879), αλλά οι συλλογισμοί εξακολουθούν να είναι χρήσιμοι σε ορισμένες περιστάσεις και για εισαγωγές στη λογική για το ευρύ κοινό.
Κερβέντ (Φιζουλί)

Το Κερβέντ (επίσης, Κερμπέντ και Καρβέντ) είναι ένα χωριό της επαρχίας Φιζουλί στο Αζερμπαϊτζάν.
Γεώργιος Φίλωνος

Βιογραφικά στοιχεία

Εξελέγη βουλευτής Λάρισας στις εκλογές του Αυγούστου 1910.
STS-3xx

Η διαδικασία

Το πλήρωμα και ο εξοπλισμός της εκάστοτε επόμενης αποστολής βρίσκεται σε επιφυλακή και μπορεί να χρησιμοποιηθεί σε περίπτωση που θα χρειαστεί να πραγματοποιηθεί η πτήση διάσωσης.
Η προετοιμασία της πτήσης διάσωσης απαιτεί 40 ημέρες από την ημέρα ενεργοποίησης του σχεδίου.
Στο αναμεταξύ διάστημα το πλήρωμα του ναυαγισμένου διαστημικού λεωφορείου θα βρει καταφύγιο στον διεθνή διαστημικό σταθμό (ISS).
Ο ISS είναι σε θέση να περιθάλψει και τα δύο πληρώματα για περίπου 80 ημέρες, με μόνον περιορισμό τον ανεφοδιασμό οξυγόνου.
Στην NASA, το σχέδιο για τη διατήρηση του πληρώματος διαστημικού λεωφορείου στον ISS είναι γνωστό υπό τον όρο Contingency Shuttle Crew Support (CSCS).
Σε περίπτωση που το διαστημικό λεωφορείο πάρει λάθος τροχιά και δεν μπορεί ούτε να φθάσει στο ISS αλλά ούτε και να επιστρέψει στη γη, ο ISS μπορεί να χαμηλώσει το ύψος της τροχιάς του για να συναντήσει το ναυαγισμένο λεωφορείο.
Μια τέτοια διαδικασία είναι γνωστή ως κοινή προσπάθεια διάσωσης, αγγλ. joint underspeed recovery.

Πιθανοί τόποι προσγείωσης

Πριν από την STS-121 το σχέδιο προέβλεπε την εγκατάλειψη του ναυαγισμένου διατημικού λεωφορείου το οποίο στην συνέχεια θα καιγόταν κατά την επανείσοδο στην ατμόσφαιρα.
Από την πτήση STS-121 και μετά, τα διαστημικά λεωφορεία είναι εφοδιασμένα με ένα καλώδιο μήκους 8,5 μέτρων που συνδέει τον χειρισμό ελέγχου της γέφυρας πτήσης που χρησιμεύουν στην προσγείωση με έναν ηλεκτρονικό μηχανισμό αεροναυτικής πλοήγησης προκειμένου οι ελεγκτές αποστολής να προσπαθήσουν να προσγειώσουν το διαστημόπλοιο, ακόμα και χωρίς πλήρωμα.
Μια τέτοια τηλεκατευθυνόμενη προσγείωση ενδύκνειται σε περίπτωση σοβαρής ζημιάς όταν δεν επιτρέπεται μια επανδρωμένη πτήση, αλλά παραμένει μια μικρή πιθανότητα διάσωσης του διαστημοπλοίου.
Η προτιμημένη περιοχή για μια τηλεκατευθυνόμενη προσγείωση θα ήταν πιθανώς η βάση Πολεμικής Αεροπορίας Edwards, στην Καλιφόρνια, όπου οι εκτενείς κοίτες αποξηραμένων λιμνών προσφέρουν περιθώρια ακόμα και για λάθη κατά την προσγείωση, ενώ αντίθετα το διαστημικό κέντρο Κέννεντυ είναι πολύ επικίνδυνο. Μια άλλη περιοχή ίσως να είναι το White Sands Missile Range στο New Mexico.  
Σημαντικό ρόλο για τον καθορισμό της περιοχής προσγείωσης θα είναι η πρόθεση, η επικίνδυνη επανείσοδος να γίνει μακριά μακρυά από τις κατοικημένες περιοχές.
Το εγχειρίδιο πτήσης, και οι κανόνες πτήσης που ίσχυαν κατά τη διάρκεια της πτήσης STS-121 προτείνουν μια συγκεκριμένη τροχιά επανεισόδου στην ατμόσφαιρα έτσι ώστε εάν το σκάφος διαμελιστεί, τουλάχιστον τα συντρίμμια να πέσουν στο νότιο ειρηνικό ωκεανό.
Για να μειώσουν το βάρος, και να επαναφέρουν τα πληρώματα και των δύο διαστημοπλοίων στη γη ακίνδυνα, θα πρέπει να γίνουν πολλές συντομίες, ενώ θα παραμένει ο κίνδυνος αποτυχίας λόγω του ίδιου λάθους ή προβλήματος που προκάλεσε την βλάβη του διαστημοπλοίου.
Πάντως προβλέπεται, ότι αν σε περίπτωση που η πτήση αυτή γίνει, θα ήταν η τελευταία πτήση των διαστημικού λεωφορείων και θα σημείωνε έτσι το τέλος του προγράμματος διαστημικών λεωφορείων και μοιραία η περαιτέρω κατασκευή του διαστημικού σταθμού ISS θα σταματούσε προσωρινά ή και οριστικά, αφού η ανάρτηση του ISS  απαιτεί τουλάχιστον τρία διαστημικά λεωφορεία.
Α΄ κατηγορία ποδοσφαίρου ανδρών Κύπρου 1956-57

Σύστημα διεξαγωγής

Στο πρωτάθλημα της Α΄ κατηγορίας 1956-57 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία 1957-58.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Υποβιβασμός

Παρόλο που σύμφωνα με την προκήρυξη του πρωταθλήματος η τελευταία ομάδα θα υποβιβαζόταν στη Β΄ κατηγορία, εντούτοις δεν ίσχυσε ο υποβιβασμός. Ο απελευθερωτικός αγώνας της ΕΟΚΑ βρισκόταν σε εξέλιξη. Στις 3 Νοεμβρίου 1956 οι Άγγλοι αποφάσισαν να κλείσουν το παλιό ΓΣΠ. Οι ομάδες της Λευκωσίας (ΑΠΟΕΛ, Ομόνοια, Ολυμπιακός) έμειναν χωρίς γήπεδο για προετοιμασία και για διεξαγωγή αγώνων. Στις 7 Νοεμβρίου σε έκτακτη γενική συνέλευση της ΚΟΠ στο οίκημα της Ομόνοιας, αποφασίστηκε να ξεκινήσει το πρωτάθλημα χωρίς τη συμμετοχή των ομάδων της Λευκωσίας. Το πρωτάθλημα ξεκίνησε με τη συμμετοχή των υπόλοιπων έξι ομάδων. Τον Ιανουάριο του 1957 οι Άγγλοι επέτρεψαν τη λειτουργία του παλιού ΓΣΠ και έτσι οι ομάδες της Λευκωσίας εντάχθηκαν στο πρωτάθλημα και έδωσαν όλους τους αγώνες τους. Στις 8 Ιουνίου 1957 σε έκτακτη γενική συνέλευση της ΚΟΠ στο οίκημα του ΑΠΟΕΛ αποφασίστηκε να μην ισχύσει η διαβάθμιση, λόγω της ανωμαλότητας που δημιουργήθηκε με το κλείσιμο του ΓΣΠ. Έτσι, ο τελευταίος στη βαθμολογία ΑΠΟΕΛ δεν υποβιβάστηκε.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1955-56, στο πρωτάθλημα της περιόδου 1956-57 συμμετείχε ο πρωταθλητής της Β΄ κατηγορίας 1955-56 Άρης Λεμεσού. Δεν συμμετείχε η ΑΫΜΑ Λευκωσίας, η οποία είχε υποβιβαστεί στη Β΄ κατηγορία 1956-57.
1186 Τερνέρα

Φυσικά χαρακτηριστικά

Η μέση διάμετρος της Τερνέρας εκτιμάται σε 35,56 χιλιόμετρα. O φασματικός τύπος της είναι S/Sq (λιθώδης), ενώ το γεωμετρικό άλβεδό της είναι 0,2919. Η Τερνέρα περιστρέφεται γύρω από τον εαυτό της μία φορά κάθε 12 ώρες και 4 λεπτά.
Ελενόπολις Παλαιστίνης

Η Ελενόπολις ήταν βυζαντινή πόλη στην Παλαιστίνη και έδρα επισκοπής στα τέλη της ρωμαϊκής επαρχίας της "Παλαιστίνης δευτέρας". Πήρε το όνομά της από τη μητέρα του Μεγάλου Κωνσταντίνου, Ελένη. Σήμερα ταυτίζεται είτε με την σύγχρονη Νταμπουρίγια ή την Καφρ Καμά.
Ως επισκοπή σήμερα είναι τιμητικός τίτλος της Καθολικής Εκκλησίας τελευταίος τιμητικός επίσκοπος ήταν ο Τζον Φράνσις Χάκετ.
Massa Fresca

Πλοκή

Η Μαρία Μιγκέλ είναι μια εικοσάχρονη κοπέλα, που έχει χάσει τη μητέρα της από καρκίνο. Όνειρό της ήταν να σπουδάσει τραγούδι στο Λονδίνο, αλλά οι ελπίδες της να το κάνει πραγματικότητα χάθηκαν, όταν όλες οι οικονομίες της ξοδεύτηκαν σε θεραπείες για την αρρώστια της μητέρας της. Όταν αρχίζει η ιστορία, βλέπουμε τη Μαρία να δουλεύει σε πιτσαρία και να ζει με μια εβδομηντάχρονη γυναίκα, την οποία αποκαλεί γιαγιά, αν και δεν είναι η πραγματική γιαγιά της.
Μία μέρα, οδηγώντας το μηχανάκι της για να παραδώσει μια πίτσα, βλέπει δύο παιδιά που κινδυνεύουν να τα πατήσει ένα αυτοκίνητο, τα σώζει, αλλά η ίδια τραυματίζεται. Οι γονείς των παιδιών, που αισθάνονται τεράστια ευγνωμοσύνη για τη Μαρία, την παίρνουν στο σπίτι τους για να την περιθάλψουν. Εκεί, η Μαρία γνωρίζεται με την οικογένεια των παιδιών κι ενώ όλα πηγαίνουν καλά, οι γονείς αποφασίζουν να φύγουν ταξίδι. Η μοίρα παίζει άσχημο παιχνίδι και το ζευγάρι σκοτώνεται σε αυτοκινητικό δυστύχημα. Τώρα, η Μαρία αναλαμβάνει τη φροντίδα των παιδιών με τη βοήθεια του θείου τους, ο οποίος φαίνεται να είναι ερωτευμένος μαζί της.
Η θεία τους, όμως, που έχει κι αυτή ευθύνη για την επιμέλεια των παιδιών, ενδιαφέρεται μόνο για τα χρήματα της οικογένειας και την κληρονομιά.

Παραγωγή

Η σειρά είναι παραγωγή της Plural Entertainment για λογαριασμό του τηλεοπτικού σταθμού TVI. Η σειρά αποτελείται από έναν κύκλο με 103 επεισόδια.
Ρόνι Μπέικερ

Βιογραφία

Γεννημένος στη Λούισβιλ του Κεντάκι, ο Μπέικερ έζησε για επτά χρόνια της παιδικής του ηλικίας στο Άνκορεϊτζ της Αλάσκας. Είναι μακρινός συγγενής με τον Τάισον Γκέι.
Όταν άρχισε τον στίβο, αγωνιζόταν στον ανώμαλο δρόμο. Στο γυμνάσιο επικεντρώθηκε στα 400 μέτρα, όπως και στο λύκειο. Ο Μπέικερ εμπνεύστηκε και θαύμαζε τον Μάικλ Τζόνσον,  τον Τάισον Γκέι και τον Γιουσέιν Μπολτ.

Καριέρα

Το χάλκινο μετάλλιο κέρδισε στο Παγκόσμιο Πρωτάθλημα Κλειστού Στίβου 2018 στα 60 μέτρα ανδρών, με χρόνο 6.44 δευτερόλεπτα.
Ζανάκι

Σημαίνοντες άνθρωποι

Ο Julius Nyerere (1922-1999), ο ιδρυτής και πρώτος πρόεδρος της Τανζανίας ήταν Ζανάκι (Zanaki) και ήταν ο γιος του Βασιλιά Μπουρίτο Νυερέρε (Burito Nyerere [1860-1942]), που ήταν αρχηγός των Ζανάκι (Zanaki), και της Χριστίνας Μγκάυα ουά Νυανγκ'όμπε (Christina Mgaya wa Nyang'ombe [1897-1997]).
Πλατεία Τζορτζ (Γλασκώβη)

Η Πλατεία Τζορτζ (αγγλικά: George Square) είναι η κεντρική πλατεία στην Γλασκώβης της Σκωτίας. Πήρε το όνομά της από τον Βασιλιά Γεώργιο Γ΄. Δημιουργήθηκε το 1781 και περιβάλλεται από κτήρια αρχιτεκτονικής σπουδαιότητας, όπως το Δημαρχιακό Μέγαρο της Γλασκώβης (Glasgow City Chambers). Στην πλατεία δεσπόζουν δώδεκα αγάλματα σημαντικών προσωπικοτήτων της πόλης και της χώρας.

Περίοπτα κτίρια

Στην ανατολική πλευρά της πλατείας δεσπόζει το περίτεχνο Δημαρχιακό Μέγαρο της Γλασκώβης, σχεδιασμένο από τον αρχιτέκτονα Ουίλιαμ Γιανγκ, το οποίο εγκαινιάστηκε το 1888. Στη νότια πλευρά είναι μια σειρά από κτίρια, συμπεριλαμβανομένου του πρώην κεντρικού ταχυδρομείου της πόλης, που χτίστηκε το 1878 και ανακατασκευάστηκε σε γραφεία το 2007.
Στη βόρεια πλευρά βρίσκεται ο σιδηροδρομικός σταθμός Queen Street Station, το ξενοδοχείο Millennium Hotel (πρώην North British Railway Hotel), τα οποία χρονολογούνται από το 1840, και η Οικία Τζορτζ, το οποίο αντικατέστησε ένα παλαιότερο κτήριο γεωργιανής αρχιτεκτονικής, που χτίστηκε το 1979 για να παρέχει πρόσθετο χώρο γραφείου για το Συμβούλιο της Πόλης της Γλασκώβης, και αργότερα στα γραφεία της Ernst & Young.
Στη δυτική πλευρά βρισκόταν στο παρελθόν μια σειρά από ξενοδοχεία, όπου πλέον έχει χτιστεί το Merchants House. Στη δυτική πλευρά βρισκόταν επίσης η πρώην Τράπεζα της Σκωτίας, το οποίο κτίριο έχει πλέον μετατραπεί σε γραφεία, εστιατόριο και μπαρ.
Χρήστος Μπράβος

Βιογραφικά στοιχεία

Ο Χρήστος Μπράβος γεννήθηκε στη Δεσκάτη Χασίων, σπούδασε μαθηματικός, και εργάστηκε ως υπάλληλος του Υπουργείου Οικονομικών. Δημοσίευσε τις ποιητικές συλλογές "Ορεινό καταφύγιο" και "Mε των αλόγων τα φαντάσματα". Πέθανε σε ηλικία 39 ετών από ανίατη νόσο. Μετά το θάνατό του δημοσιεύτηκαν κι άλλες δουλειές του. Ποιήματα του έχουν μελοποιήσει ο Θανάσης Παπακωνσταντίνου και ο Πάρις Παρασχόπουλος.
Βροχόπτωση στην Καρνάτακα

Σημασία

Η οικονομία της Καρνατάκα είναι κυρίως αγροτική και περισσότερο εξαρτάται από τις βροχοπτώσεις, κυρίως την περίοδο του νοτιοδυτικού μουσώνα. Η έκταση της άγονης γης στην πολιτεία είναι η δεύτερη μεγαλύτερη μετά το Ρατζαστάν. Μόνο το 26,5% της καλλιεργούμενης έκτασης (30,900 τ.χλμ.) υποβάλλεται σε άρδευση και ως εκ τούτου το υπόλοιπο της καλλιεργούμενης γης εξαρτάται εξ ολοκλήρου από τη βροχόπτωση. Η βροχόπτωση επηρεάζει επίσης την ποσότητα του διαθέσιμου νερού στα ποτάμια, τα οποία με τη σειρά τους επηρεάζουν την ποσότητα του πόσιμου νερού που διατίθεται για τον πληθυσμό και το ποσό της ηλεκτρικής ενέργειας που μπορεί να παραχθεί στους υδροηλεκτρικούς σταθμούς στην πολιτεία. Η σημασία των βροχοπτώσεων είναι τέτοια που η Καρνατάκα μερικές φορές έπρεπε να καταφύγει σε δαπανηρές τεχνητές μεθόδους, όπως η σπορά των νεφών για την πρόκληση τεχνητής βροχής. Οι βροχοπτώσεις είναι επίσης ζωτικής σημασίας για να ξαναγεμίσουν το εδαφικό νερό και η Καρνατάκα προσπαθεί με καινοτόμες μεθόδους, όπως η συλλογή των ομβρίων υδάτων, να λύσει την έλλειψη πόσιμου νερού στην πολιτεία.

Συλλογή των ομβρίων υδάτων

Η Καρνατάκα είναι πρωτοπόρος στην έννοια της συλλογής βρόχινου νερού, με την υλοποίηση ενός από τα μεγαλύτερα έργα συλλογής ομβρίων υδάτων από το Κρατικό Συμβούλιο για την Επιστήμη και την Τεχνολογία της Καρνατάκα. 23683 σχολεία στην αγροτική Καρνατάκα επιλέχθηκαν για το έργο αυτό, με κύριο στόχο την παροχή πόσιμου νερού, χρησιμοποιώντας τη μέθοδο της συγκομιδής του τελευταίου ορόφου. Σε αυτό το έργο, το βρόχινο νερό που συλλέγεται στην ταράτσα διοχετεύεται μέσω ενός συστήματος αγωγών PVC και αποθηκεύεται σε μια κλειστή επιφάνεια της δεξαμενής. Ο αγωγός αποτελείται από ένα πρωτοξεπλυμένο φίλτρο που ξεπλένει η βροχή μαζί με άλλους μολυσματικούς παράγοντες που μπορεί να υπάρχουν στην οροφή και στη συνέχεια το καθαρό νερό της βροχής επιτρέπεται να περάσει στην δεξαμενή. Ένα φίλτρο άμμου χρησιμοποιείται για να εξαλειφθούν περαιτέρω ακαθαρσίες στο νερό πριν φτάσει να συλλεχθεί στη δεξαμενή. Περαιτέρω προφυλάξεις λαμβάνονται για την αποτροπή της σκόνης και των εντόμων από την είσοδο της δεξαμενής.

Υπερβολική βροχόπτωση

Οι ισχυρές βροχοπτώσεις μπορούν να οδηγήσουν σε σημαντική απώλεια ζωών και περιουσιών και επίσης να προκαλέσουν βλάβη στις καλλιέργειες. Επίσης οι υπερβολικές βροχές μπορούν να προκαλέσουν επιπτώσεις σε μεγάλες πόλεις με πλημμυρισμένους δρόμους, προκαλώντας κυκλοφοριακή συμφόρηση. Ένα παράδειγμα ήταν το έτος 2005, όταν η λίμνη Μαντιβάλα ξεχείλισε το Δρόμο Χοσούρ στο Μπανγκαλόρ αναγκάζοντας πολλά σχολεία και γραφεία να κλείσουν.

Διανομή βροχόπτωσης

Η μέση ετήσια βροχόπτωση στην Καρνατάκα είναι 1248 χιλιοστά. Η πολιτεία χωρίζεται σε τρεις μετεωρολογικές ζώνες, την Βόρεια Εσωτερική Καρνατάκα, την Νότια Εσωτερική Καρνατάκα και την Παράκτια Καρνατάκα. Η Παράκτια Καρνατάκα λαμβάνει μέση ετήσια βροχόπτωση 3.456 χιλιοστών και είναι μια από τις πιο βροχερές περιοχές της χώρας. Η Νότια Εσωτερική Καρνατάκα λαμβάνει μέση ετήσια βροχόπτωση 1.286 χιλιοστών, ενώ η Βόρεια Εσωτερική Καρνατάκα 731 χιλιοστά.
Ασημένιο Βέλος

Τροχαίο Υλικό

Τα δρομολόγια θα εκτελούνται από ηλεκτρικές αυτοκινητάμαξες τύπου Pendolino, προερχόμενες από την μητρική εταιρία Ferrovie Dello Stato Italiane. Οι αυτοκινητάμαξες θα είναι τύπου ETR 470 ή ETR 485, αποτελούμενες από 9 οχήματα (7 βαγόνια και 2 κινητήρια), με χώρους πρώτης και δεύτερης θέσης, καθώς και υπηρεσία εστίασης (όχημα εστιατόριο). Στην περίπτωση των ETR 470 θα προηγηθούν εργασίες μετατροπής της τάσης τους στα 25 kV του Ελληνικού σιδηροδρομικού δικτύου, αντί των τωρινών 15 kV . Στις αμαξοστοιχίες θα υπάρχουν οθόνες πληροφόρησης, ασύρματη σύνδεση Wi-Fi καθώς και ειδικά διαμορφωμένες θέσεις για ΑΜΕΑ, ενώ τα δρομολόγια θα έχουν χαρακτήρα υπερταχείας, με ελάχιστες σταθμεύσεις.
Αντωνία (κόρη του Μάρκου Αντώνιου)

Βιογραφία

Ήταν κόρη τού Μάρκου Αντωνίου και της εξαδέλφης του Αντωνίας Υβρίδας της Νεότερης. Ο Μ. Αντώνιος είχε πέντε συζύγους: από την Οκταβία τη Νεότερη είχε άλλες δύο κόρες με το όνομα Αντωνία, την Αντωνία την Πρεσβύτερη και την Αντωνία τη Νεότερη. Αυτή εδώ λεγόταν Αντωνία Πρίμα (prima = πρώτη).
Η Αντωνία ήταν το πρώτο τέκνο τού Μ. Αντωνίου. Γεννήθηκε και μεγάλωσε στη Ρώμη. Το 47 πΧ οι γονείς της χώρισαν, διότι η μητέρα της κοιμήθηκε με τον φίλο τού Μ. Αντωνίου, τον τριβούνο Π. Κορνήλιο Δολαβέλλα.
Το 44 πΧ ο πατέρας της κανόνισε τον αρραβώνα της με τον Μάρκο Αιμίλιο Λέπιδο τον Νεότερο, γιο τού Μάρκου Αιμιλίου Λεπίδου της Β΄ Τριανδρίας. Πάντως ο αρραβώνας αργότερα χάλασε, για άγνωστο λόγο. Έπειτα ταξίδευσε με τον πατέρα της και το 36 πΧ παντρεύτηκε τον Πυθόδωρο τον Τραλλιανό, Έλληνα της Μ. Ασίας. Ήταν βαθύπλουτος και φίλος τού Γ. Πομπηίου της Α΄ Τριανδρίας. Ο Πυθόδωρος ήταν 20 έτη μεγαλύτερός της· ο Μ. Αντώνιος ήλπιζε, ότι έτσι θα βοηθηθεί στα έξοδα της εκστρατείας, που σχεδίαζε εναντίον των Πάρθων. 
Αυτό είναι απόδειξη της ανατολικής προοπτικής της Μ. Αντωνίου, ο οποίος την εποχή εκείνη παντρεύτηκε την Κλεοπάτρα Ζ΄ της Αιγύπτου και ζούσε μαζί της στο ανάκτορό της στην Αλεξάνδρεια.
Ο γάμος της Αντωνίας με τον Πυθόδωρο, το κίνητρο τού πατέρα της για τον γάμο του και τα επερχόμενα αποτελέσματά του, τρόμαξαν τη Σύγκλητο και ιδιαίτερα τον Οκταβιανό. Αυτοί ήταν μερικοί από τους λόγους, που ο Οκταβιανός το 31 πΧ κήρυξε πόλεμο με τον Μ. Αντώνιο και την Κλεοπάτρα Ζ΄. Όταν οι δύο τους ηττήθηκαν από τον Οκταβιανό στο Άκτιο, αυτοκτόνησαν και ο Οκταβιανός κατέλαβε την Αίγυπτο.
Η Αντωνία και ο Πυθόδωρος εγκαταστάθηκαν στη Σμύρνη και το 30/29 πΧ γεννήθηκε η Πυθοδωρίδα. Έπειτα από αυτό δεν γνωρίζουμε κάτι άλλο για την Αντωνία. Η Πυθοδωρίδα μεγάλωσε στη Σμύρνη και με τους γάμους της έγινε βασίλισσα τού Πόντου και της Καππαδοκίας.
Λόλα (ταινία, 1964)

Πληροφορίες

Η ταινία ήταν μία από τις λεγόμενες εμπορικές του ελληνικού κινηματογράφου, που την εποχή της προβολής της βρισκόταν στο ζενίθ της παραγωγικότητάς του. Στην πρώτη της προβολή στους κινηματογράφους της Αθήνας και του Πειραιά έκοψε 313.822 εισιτήρια, κατατασσόμενη στην 8η θέση ανάμεσα στις 92 ελληνικές ταινίες της περιόδου 1963-64.
Στην ταινία τραγουδούν η πρωταγωνίστρια Τζένη Καρέζη (Δεν έχει αρχή), το καλλιτεχνικό ζευγάρι Πάνος Γαβαλάς και Ρία Κούρτη (Όνειρο δεμένο), καθώς και σε πρώτη εμφάνιση η Βίκυ Μοσχολιού (Του ήλιου σβήστηκε το φως). Χαρακτηριστική ατάκα της ταινίας που άντεξε στο χρόνο ήταν το «Πολλά τα λεφτά Άρη», που απευθύνει ο Σπύρος Καλογήρου στο Νίκο Κούρκουλο.
Κωνσταντίνος Παπαδόπουλος (χουντικός)

Βιογραφικά στοιχεία

Γεννήθηκε στο Ελαιοχώρι Αχαΐας το 1921,  με πατέρα το δάσκαλο του χωριού Χρήστο Παπαδόπουλο και μητέρα την Χρυσούλα. Ο πατέρας του Χρήστος ήταν στενός φίλος και πολιτικός οπαδός του Γεωργίου Παπανδρέου, με τον οποίο ήταν και κοντοχωριανοί. Αδερφός του ήταν ο Γεώργιος Παπαδόπουλος. Ακολούθησε στρατιωτική σταδιοδρομία φτάνοντας μέχρι τον βαθμό του ταξιάρχου. Την ημέρα της έκρηξης του πραξικοπήματος της 21ης Απριλίου 1967 έφερε τον βαθμό του αντισυνταγματάρχη και υπηρετούσε ως διοικητής του 505 Τάγματος Πεζοναυτών στον Διόνυσο, θέση στην οποία είχε διοριστεί πριν το 1966. Κατά τη διάρκεια της δικτατορίας διορίστηκε γενικός γραμματέας του Υπουργείου Προεδρίας, περιφερειακός διοικητής Αττικής και το 1971 υπουργός παρα τω πρωθυπουργώ.
Για την συμμετοχή του στο πραξικόπημα καταδικάστηκε το 1975 σε ισόβια κάθειρξη με την κατηγορία της εσχάτης προδοσίας, καθώς και σε δεκαετή κάθειρξη με την κατηγορία της στάσης. Το 1996 το έκτο ποινικό τμήμα του Αρείου Πάγου απέρριψε την αίτηση αποφυλάκισής του.
Απεβίωσε τον Απρίλιο του 1999 από εγκεφαλικό επεισόδιο, στις φυλακές Κορυδαλλού.
Μιχαήλ Κουμάνης

Βιογραφία

Ο Μιχαήλ Κουμάνης γεννήθηκε στην οικογένεια του διάσημου Έλληνα ναυτικού Νικόλαου Κουμάνη. Το 1789 , διορίστηκε σαν δόκιμος στο στόλο του Εύξεινου Πόντου και δύο χρόνια αργότερα προήχθη στο βαθμό του σημαιοφόρου. Στον Εύξεινο Πόντο, διοικούσε το λαντσόνι Ν 5, το πλοίο "Ο πρίγκιπας Αλέξανδρος" των 14 πυροβόλων, το λαντσόνι "Γερόθεος", το πλοίο "Βαλεριανός", την σκούνα Ν2 των 8 πυροβόλων, την βριγαντίνη "Άλεξ" των 8 πυροβόλων και την κορβέτα "Παύλος " των 18 πυροβόλων. Έλαβε μέρος στον Ρωσο-τουρκικό πόλεμο του 1806-1812 και το 1809 έχει προαχθεί στο βαθμό Πλωτάρχης. Στις 26 Νοεμβρίου 1810 του απονέμεται το παράσημο του Τάγματος του Αγίου Γεωργίου Δ Τάξεως.
Στην εκστρατεία 1812 - 1813 ήταν διοικητής του σκάφους μεταφοράς "Προύθος", και την περίοδο 1814 - 1816 διοικητής της φρεγάτας "Βεζούλ" των 32-πυροβόλων. Το 1816 , προήχθη στο βαθμό του πλοιάρχου Β Τάξεως.Το 1817 - 1821 ο Κουμάνης υπηρέτησε στον Εύξεινο Πόντο στο παράρτημα του Ναυαρχείου στο Νικολάεφ.
Το 1821 ο Κουμάνης διορίστηκε διοικητής του πολεμικού «Μάξιμος ο Ομολογητής» των 74 πυροβόλων . Το 1823 , προήχθη στο βαθμό του πλοιάρχου Α Τάξεως και διορίστηκε διοικητής του πολεμικού «Ποιμένας» των 84 πυροβόλων..
Κατά τη διάρκεια της Ρωσοτουρκικού πολέμου του 1828-1829 ο Κουμάνης συμμετείχε το 1828 στην πολιορκία της Ανάπα και στην κατάληψη της Βάρνας, για την οποία του απονεμήθηκε το χρυσό σπαθί με επιγραφή "για την ανδρεία». Την επόμενη χρονιά, με το βαθμό του Υποναύαρχου ήταν διοικητής μοίρας των πλοίων «Η αυτοκράτειρα Μαρία», «Παντελεήμων», «Ποιμένας», φρεγάτες «Ραφαήλ» και "Ευστάθιος" και τριων κανονιοφόρων (335 πυροβόλα), με αγημα 1162 ανδρών κατά την κατάλληψη του φρουρίου Σωζόπολη και του απονεμήθηκε το παράσημο της Αγίας Άννας.
Το 1843 προήχθη στο βαθμό αντιναύαρχος . Το 1855 διορίστηκε μέλος του Διοικητικού Συμβουλίου του Ναυαρχείου και στις 25 Οκτωβρίου του ίδιου έτους προήχθη στο βαθμό ναύαρχος.
Μετά την παραίτηση του ο Μιχαήλ Κουμάνης έζησε στο Νικολάγιεφ, όπου και πέθανε.
Δημήτριος ο Θεσσαλονικεύς

Βιογραφικά στοιχεία

Διέτριβε επί Πατριάρχη Ιωάσαφ Β’ στην Μέμφιδα της Αιγύπτου. Περιηγήθηκε την Γερμανία και συνέδεσε σχέσεις με τον Μελάγχθωνα.

Συγγράμματα

Σώζεται επιστολή του προς τον Μελάγχθωνα.